د افغان امن شورا غړی بم چاؤدنه کې زخمي شوی
د امن عالي شورا مشر د افغانستان پخوانی صدر برهان الدین رباني ټاکلی شوی وو خو د کال ٢٠١١ د سپټمبر په میاشت کې کابل کې خپل کور کې په ځانمرگي حمله کې ووژل شو. اوس د هغه ځوی، صلاح الدین رباني، د شورا مشر دی
طالبانو سره د امن مذاکراتو په خاطر جوړ د افغان حکومت د امن شورا یو غړی د سړک په غاړه بم چاؤدنه کې زخمي شوی دی بلخوا افغان چارواکې وايي افغان امنیتي ځواکونو د هیواد په شمال کې ١٨ طالبان وژلې دي. بم چاؤدنه چې د امن د عالي شورا غړی فاضل احمد پکې زخمی شوی، د اتوار په ورځ غزني ولایت کې په داسې مهال شوي چې ښاغلی احمد په یو موټر کې روان وو. د موټر ډرائیور وژل شوي او گاډې کې ناست نور مسافر زخمیان شوي دي. د افغانستان د امن عالي شورا ٧٠ غړي لري چې فاضل احمد پکې هم شامل دی. شورا افغان صدر حامد کرزۍ طالبانو سره د مذاکراتو په خاطر جوړه کړې ده. د امن عالي شورا مشر د افغانستان پخوانی صدر برهان الدین رباني ټاکلی شوی وو خو د کال ٢٠١١ د سپټمبر په میاشت کې کابل کې خپل کور کې په ځانمرگي حمله کې ووژل شو. اوس د هغه ځوی، صلاح الدین رباني، د شورا مشر دی. په عین حال کې د افغانستان په شمالي جوزجان ولایت کې د ځائې چارواکو د وینا ترمخه افغان امنیتي ځواکونو ١٨ طالبان وژلې. د چارواکو د وینا ترمخه، وژل شوؤ کسانو کې د ولایت لپاره د طالبانو لخوا ټاکل شوی والي یا گورنر هم شامل وو. او د افغانستان ددفاع وزارت ویلي په تیرو دواؤ ورځو کې د هیواد په مختلفو برخو ١۴ عسکر د وسله والو په حملو کې وژل شوي دي.